rejauldu/bengali-wikipedia huggingface dataset:
এড হুসেইন বা মোহাম্মদ মাহবুব হুসেইন (, জন্ম ২৫ ডিসেম্বর ১৯৭৪ সাল) একজন ব্রিটিশ বাংলাদেশী যিনি বর্তমানে নিউইয়র্কে কাউন্সিল অন ফরেইন রিলেশন এর ঊর্ধ্বতন কর্মকর্তা। এছাড়া তিনি টনি ব্লেয়ারের ফেইথ ফাউন্ডেশনের সদস্য। তিনি ইউরুপে ইস্লামিস্টদের নিয়ে লেখা বিখ্যাত দি ইসলামিস্ট বইয়ের লেখক। তার গ্রামের বাড়ি বাংলাদেশের সিলেট জেলায়।   তথ্যসূত্র   বিষয়শ্রেণী:বাংলাদেশী বংশোদ্ভূত ইংরেজ ব্যক্তি বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ মুসলিম বিষয়শ্রেণী:সুন্নি সুফি বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী বিষয়শ্রেণী:মুসলিম লেখক বিষয়শ্রেণী:ইংরেজ আত্মজীবনীকার বিষয়শ্রেণী:লন্ডনের লেখক বিষয়শ্রেণী:দামেস্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন মেট্রোপলিটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:টাওয়ার হ্যামলেটসের লেখক
হানা মিসেল (, জন্ম ২৫শে ডিসেম্বর ১৮৮৩, মৃত্যু ১৯৭২) ছিলেন একজন ইহুদি কৃষিবিদ, নারীবাদী এবং জায়নবাদী। তার প্রচেষ্টার ফলে বেশ কয়েকটি প্রশিক্ষণ খামার তৈরি হয়েছিল, যেগুলির কয়েকটি আধুনিক ইসরায়েলে এখনও চালু রয়েছে। গ্রোডনো শহরে মাধ্যমিক বিদ্যালয় শেষ করার পর, মিসেল স্থানীয় জায়নবাদী গোষ্ঠী পোয়ালে জায়নে তার সমস্ত ক্ষমতা বিনিয়োগ করেছিলেন। কাজের মাধ্যমে তিনি এই সিদ্ধান্তে উপনীত হন যে, যাঁরা ফিলিস্তিনে অভিবাসনের পরিকল্পনা করছেন, মহিলা সহ সকলেই, তাঁদের অবশ্যই জমিতে কীভাবে কাজ করতে হয় তা জানতে হবে। সুইজারল্যান্ড এবং ফ্রান্সে বেশ কয়েক বছর অধ্যয়নের পরে, মিসেল ফিলিস্তিনে চলে যান, সেখানে তিনি নারীদের জন্য কোন খামার বা কৃষি কর্মসূচি না দেখে হতাশ হয়েছিলেন। thumb|250px|মিসেল (মধ্য সারি, বামদিক থেকে তৃতীয়) ১৯১২ সালে তার কৃষি স্কুলের ছাত্রদের সাথে কিন্নেরেট খামার  প্রাথমিক জীবন ও শিক্ষা মিসেল রাশিয়ান সাম্রাজ্যের গ্রোডনোতে (বর্তমানে হ্রোডনা  বেলারুশ) জন্মগ্রহণ করেছিলেন।Joan Comay, Lavinia Cohn-Sherbok, "Who's who in Jewish History" Routledge, 2002, , page 145 তার বাবা, ইৎজচাক মাইজেল, পশ্চিম ইউরোপে গম ও পশম রপ্তানি করতেন। হানা ছিলেন তার বারো সন্তানের মধ্যে পঞ্চম সন্তান এবং চতুর্থ কন্যা। যদিও তাঁদের পিতা একজন গোঁড়া ইহুদি ছিলেন, তবুও তিনি নিজের মেয়েদের একটি অ-ইহুদি স্কুলে পড়ার অনুমতি দিয়েছিলেন। ১৮৯৫ সালে প্রাথমিক বিদ্যালয় শেষ করার পর মিসেল গ্রোডনোর মেয়েদের সরকারি জিমনেশিয়াম বিদ্যালয়ে পড়াশোনা শুরু করেন। পোয়ালে জায়নে জায়নবাদী ক্রিয়াকলাপে তার সংযুক্তি তার মাধ্যমিক বিদ্যালয়ের বছরগুলিতেও অসামান্য ছিল। ১৯০২ সালে তিনি জিমনেশিয়ামে সম্মানের সাথে পড়াশোনা শেষ করেন এবং নিজে থেকেই লাতিন ভাষা শিক্ষার জন্য অতিরিক্ত পড়াশোনা চালিয়ে যান। এটিও তিনি সফলভাবে শেষ করেছিলেন। এর ফলে তিনি একটি ফার্মাকোলজি কোর্সে ভর্তির অধিকারী হন। তিনি ওডেসা, সুইজারল্যান্ড এবং ফ্রান্সে কৃষি ও প্রাকৃতিক বিজ্ঞান অধ্যয়ন করেছিলেন।  ১৯০৯ সালে, দ্বিতীয় আলিয়ার সময়, পরিবার সহ তিনি ফিলিস্তিনে অভিবাসন করেন। সেখানে তিনি একজন প্রখ্যাত কৃষিবিদ হয়েছিলেন। মিসেল ১৯১১ সালে কিন্নেরেট খামারে কৃষি বিদ্যালয় হাভাত হাআলামত (, "মেয়েদের খামার") প্রতিষ্ঠা করেছিলেন, যেটি ১৯১৭ সালে বন্ধ হয়ে যায়। এছাড়াও ১৯২৯ সালে তিনি নাহলালে মেয়েদের কৃষি বিদ্যালয় খুলেছিলেন।  অবদান মিসেল জায়নবাদী আন্দোলনের নারীবাদী শাখায় যথেষ্ট অবদান রেখেছিলেন। তিনি পোয়ালে জায়নের সদস্য ছিলেন এবং প্রতিনিধি পরিষদে নির্বাচিত হয়েছিলেন।  ব্যক্তিগত জীবন ১৯১২ সালে তিনি এলিয়েজার শোচাতকে বিবাহ করেছিলেন। এলিয়েজারও অনেকটা তার ভাই ইসরায়েল শোচাতের মত জায়নবাদী আন্দোলনের একজন বিখ্যাত ব্যক্তিত্ব ছিলেন। হানা এবং এলিয়েজারের কোন সন্তান নেই।  হানা মিসেল ১৯৭২ সালে নাহলালে মারা যান।  সাহিত্যে দ্বিতীয় আলিয়া নিয়ে শমুয়েল ইয়োসেফ অ্যাগননের ভ্রমণের পূর্ণবিবরণ হাগালিলাহতে (ইংরেজিতে "টু দ্য গালীল") মিসেলের উল্লেখ করা হয়েছে। এটি মরণোত্তরভাবে লেখকের পিঠেই দেবারিম খণ্ডে প্রকাশিত হয়েছে।  তথ্যসূত্র  বহিঃসংযোগ Esther Carmel-Hakim. "Hannah Maisel-Shohat". Jewish Women: A Comprehensive Historical Encyclopedia. 1 March 2009. Jewish Women's Archive. (Viewed on January 9, 2016)   বিষয়শ্রেণী:১৮৯০-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:ইসরায়েলি নারীবাদী বিষয়শ্রেণী:ইসরায়েলি ইহুদি বিষয়শ্রেণী:ইহুদি বিজ্ঞানী বিষয়শ্রেণী:ইসরায়েলি শিক্ষাবিদ বিষয়শ্রেণী:ইহুদি নারীবাদী বিষয়শ্রেণী:২০শ শতাব্দীর নারী বিজ্ঞানী বিষয়শ্রেণী:জায়নবাদী বিষয়শ্রেণী:ইহুদি নারী বিজ্ঞানী
আব্বোসবেক সাইদিয়ন অগলি ফায়জুল্লায়েভ (; জন্ম: ৩ অক্টোবর ২০০৩; আব্বোসবেক ফায়জুল্লায়েভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে রুশ ক্লাব সিএসকেএ মস্কো এবং উজবেকিস্তান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০২২ সালে, ফায়জুল্লায়েভ উজবেকিস্তান অনূর্ধ্ব-১৯ দলের হয়ে উজবেকিস্তানের বয়সভিত্তিক পর্যায়ে অভিষেক করেছিলেন। প্রায় এক বছর যাবত উজবেকিস্তানের বয়সভিত্তিক দলের হয়ে খেলার পর, তিনি ২০২৩ সালে উজবেকিস্তানের হয়ে আন্তর্জাতিক পর্যায়ে অভিষেক করেছেন; উজবেকিস্তানের জার্সি গায়ে তিনি এপর্যন্ত ১৩ ম্যাচে ৪টি গোল করেছেন।   প্রারম্ভিক জীবন  আব্বোসবেক সাইদিয়ন অগলি ফায়জুল্লায়েভ ২০০৩ সালের ৩রা অক্টোবর তারিখে উজবেকিস্তানের সিরদারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ফায়জুল্লায়েভ উজবেকিস্তান অনূর্ধ্ব-১৯, উজবেকিস্তান অনূর্ধ্ব-২০ এবং উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। ২০২২ সালের ২৪শে সেপ্টেম্বর তারিখে তিনি উজবেকিস্তান অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। ফায়জুল্লায়েভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত উজবেকিস্তান অলিম্পিক দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল উজবেকিস্তান  ২০২৩  ৮  ২ ২০২৪  ৫  ২ সর্বমোট  ১৩  ৪   তথ্যসূত্র    বহিঃসংযোগ      বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব সিএসকেএ মস্কোর খেলোয়াড় বিষয়শ্রেণী:উজবেকিস্তানের আন্তর্জাতিক যুব ফুটবলার বিষয়শ্রেণী:উজবেকিস্তানের অনূর্ধ্ব-২০ আন্তর্জাতিক ফুটবলার বিষয়শ্রেণী:উজবেকিস্তানের অনূর্ধ্ব-২৩ আন্তর্জাতিক ফুটবলার বিষয়শ্রেণী:উজবেকিস্তানের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:পাখতাকোর ফুটবল ক্লাবের খেলোয়াড় বিষয়শ্রেণী:২০২৩ এএফসি এশিয়ান কাপের খেলোয়াড় বিষয়শ্রেণী:রাশিয়ায় প্রবাসী ফুটবলার
২০২২ নারী দক্ষিণ আমেরিকান ক্রিকেট চ্যাম্পিয়নশিপ ছিল একটি ক্রিকেট টুর্নামেন্ট যেটি ২০২২ সালের অক্টোবর মাসে ব্রাজিলে অনুষ্ঠিত হয়। টুর্নামেন্টটি ছিল দক্ষিণ আমেরিকান ক্রিকেট চ্যাম্পিয়নশিপে নারীদের দ্বাদশ আসর। টুর্নামেন্টে স্বাগতিক ব্রাজিলের সাথে অংশগ্রহণ করে আর্জেন্টিনা ও পেরু। একই সাথে কানাডার প্রতিনিধিত্বকারী একটি দলের অংশগ্রহণে আমেরিকা চ্যাম্পিয়নশিপ নামে একটি টুর্নামেন্টও অনুষ্ঠিত হয়, যেখানে কানাডার দলটির ম্যাচগুলো টোয়েন্টি২০ আন্তর্জাতিক (টি২০আই) হিসেবে গণ্য হয় না। ব্রাজিল ছিল বিগত আসরের চ্যাম্পিয়ন দল।  টুর্নামেন্টে নিজেদের সব ম্যাচে জয়ী হয়ে চ্যাম্পিয়ন হয় ব্রাজিল। অন্যদিকে আমেরিকা চ্যাম্পিয়নশিপের ফাইনালে ব্রাজিলকে হারিয়ে বিজয়ী হয় কানাডা একাদশ।  টুর্নামেন্টটি শেষ হওয়ার পরেই পুরুষদের প্রতিযোগিতাটি অনুষ্ঠিত হয়।  দলীয় সদস্য  অ্যালিসন স্টকস (অধি.)  অ্যালিসন প্রিন্স  আলবের্তিনা গালান  কোনস্তানসা সোসা  তামারা বাসিলে  নারা পাত্রোন ফুয়েন্তেস (উই.)  ভেরোনিকা ভাসকেস  মারিয়া কাস্তিনিয়েইরাস  মারিয়ানা মার্তিনেস  মার্তিনা দেল ভায়ে (উই.)  মালেনা লোয়ো (উই.)  লুসিয়া টেলর  হুলিয়েতা কালেন মিলকা এস্তেবান লিনারেস (অধি.)  আনহিয়েয়া রুত্তি  এভেলিন আরমাস (উই.)  এরিকা বুস্তামেন্তে সাভেদ্রা  ওলিভিয়া এস্পিনোসা  জুলিসা লি  পিয়েরিনা কেলসি দে ওর্তিস  মারিয়া মেসোনেস ভেরা  মিলকা লিনারেস ফ্লোরেস  সামান্থা হিকম্যান  সিন্তিয়া ওরনা  সিসি ভারিয়াস আতেনসিও  স্টেসি দিয়াস রোবের্তা মোরেত্তি (অধি.)  লিন্ডসে ভিলাস বোয়াস (সহ-অধি.) (উই.)  আনা ক্লারা সাবিনো  এভেলিন মুলার  কারোলিনা নাসিমেন্তো  নিকোল মোন্তেইরো  মারিআন আর্তুর  মারিয়া এদুয়ার্দা রিবেইরো  মারিয়া সিলভা  মোনিকে রুফিনো মাশাদো (উই.)  রেনাতা জি সোউজা  লরা আগাথা  লাইরা রিবেইরো বেন্তো  লাউরা কারদোসো  পয়েন্ট তালিকা   চ্যাম্পিয়ন  সূচি  ৩য় স্থান নির্ধারণী আমেরিকা চ্যাম্পিয়নশিপের ৩য় স্থান নির্ধারণী খেলা হিসেবে আর্জেন্টিনা ও পেরুর মধ্যে একটি অতিরিক্ত আন্তর্জাতিক ম্যাচ অনুষ্ঠিত হয়।  তথ্যসূত্র  বহিঃসংযোগ  ইএসপিএনক্রিকইনফোতে টুর্নামেন্টের প্রধান পাতা   বিষয়শ্রেণী:২০২২–২৩-এ আন্তর্জাতিক ক্রিকেট প্রতিযোগিতা
তুর্গা পাম্প স্টোরেজ জলবিদ্যুৎ কেন্দ্র  হল পশ্চিমবঙ্গের পুরুলিয়া জেলার একটি জলবিদ্যুৎ কেন্দ্র।এটি পুরুলিয়ার অযোধ্যা পাহাড়-এ গড়ে উঠেছে।এটি দেশের একটি নির্নিওমান  পাম্প স্টোরেজ জলবিদ্যুৎ কেন্দ্র।এই জলবিদ্যুৎ কেন্দ্রটির নির্মাণ শেষ হলে এটি পরিনত হবে পশ্চিমবঙ্গ তথা পূর্ব ভারত -এর মধ্যে বৃহত্তম পাম্প স্টোরেজ  জলবিদ্যুৎ কেন্দ্র।এর উৎপাদন ক্ষমতা ১০০০ মেগাওয়াট।বিদ্যুৎ কেন্দ্রটি চালু হবে  ২০২১ সাল।  ইতিহাস অযোধ্যার গায়ে তুর্গা নালায় এই প্রকল্প গড়া সম্ভব বলে বছর ৩৬ আগেই (১৯৭৯-১৯৮০) রাজ্যকে জানায় সেন্ট্রাল ইলেকট্রিসিটি অথরিটি। কিন্তু তুর্গাকে পাশে সরিয়ে তখন ৯০০ মেগাওয়াটের পুরুলিয়া পাম্প স্টোরেজ প্রকল্প তৈরি করে পূর্বতন বাম সরকার। তুর্গা প্রকল্পে হাত পড়ে মমতা বন্দ্যোপাধ্যায়ের জমানায়। ২৫০ মেগাওয়াটের ৪টি ইউনিট গড়তে শীঘ্রই কাজ শুরুর কথা। সব কিছু ঠিকঠাক চললে, ২০২১ সালের মধ্যে তৈরি হয়ে যাবে প্রথম ইউনিটও।  পদ্ধতি সাধারণ জলবিদ্যুৎ প্রকল্পে নদীতে বাঁধ দিয়ে জল ধরে রাখা হয়। তারপরে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু পাম্প স্টোরেজে পাহাড়ের গায়ে দু’টি জলাধার তৈরি করা হয়। একটি উপরে ও অন্যটি নিচে। উপরের জলাধার থেকে জল ছেড়ে তা দিয়ে টারবাইন ঘুরিয়ে তৈরি হয় বিদ্যুৎ। কিন্তু সেই জল আবার জমা হয় নিচের জলাধারে। যাতে নিচের থেকে পাম্প করে প্রয়োজনে তা ফের উপরে তোলা যায়। সাধারণত রাতে বিদ্যুতের চাহিদা যখন কম থাকে, তখন নিচের জলাধার থেকে জল উপরে নেওয়া হয়। যাতে পরে দিনের বেলা চাহিদা বাড়লে, বিদ্যুৎ তৈরি করা যায় উপরে জমা জলে। বৈশিষ্ট  ইউনিট:৪ টি ২৫০ মেগাওয়াটের।  উৎপানদ ক্ষমতা : ১০০০  ধরন: পাম্প স্টোরেজ জলবিদ্যুৎ কেন্দ্র  ইউনিট এই বিদ্যুৎ কেন্দ্র চারটি ইউনিট রয়েছে।  ক্রমিক সংখ্যা উৎপাদন ক্ষমতা উদ্ভোদন ১  ২৫০  ২০২১২  ২৫০ ৩  ২৫০ ৪  ২৫০  তথ্যসূত্র  বিষয়শ্রেণী:পশ্চিমবঙ্গের জলবিদ্যুৎ কেন্দ্র
চুয়াডাঙ্গা জেলা স্টেডিয়াম ২০১২ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি চুয়াডাঙ্গা জেলার জাফরপুর-নূরনগর মৌজায় চুয়াডাঙ্গা-ঝিনাইদহ রোডের পাশে অবস্থিত। স্টেডিয়ামটি চুয়াডাঙ্গা জেলার দ্বিতীয় স্টেডিয়াম।  জেলার পুরাতন স্টেডিয়ামটি চুয়াডাঙ্গা রেল স্টেশনের পূর্ব পাশে অবস্থিত। এই স্টেডিয়ামে জেলার বিভিন্ন ক্রীড়া বিশেষ করে ক্রিকেট ও ফুটবল, খেলোয়াড় বাছাই এবং কনসার্ট অনুষ্ঠিত হয়।  বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধায়নে রয়েছে।   ইতিহাস  ২০১২ সালের প্রথম দিকে নির্মাণ কাজ শুরু করা হয়, ২৭ আগস্ট, ২০১৩ তে নির্মাণ কাজ শেষ হয়। নির্মাতা প্রতিষ্ঠান মেসার্স আবুল কালাম আজাদ, মার্চ, ২০১৪ তে নবনির্মিত স্টেডিয়ামটি জেলা ক্রীড়া সংস্থার কাছে হস্তান্তর করেন।   বিশেষত্ব ও গঠনকাঠামো স্টেডিয়ামের মাঠ গোলাকার। আন্তর্জাতিক মানের ক্রিকেট ও ফুটবল করার উপযোগী। গ্যালারী কংক্রিট নির্মিত। তিনতলা বিশিষ্ট ভিআইপি গ্যালারি, ড্রেসিং রুম, প্রেসবক্স, সম্মেলনকক্ষ সহ সাধারণ গ্যালারিসহ আধুনিক স্টেডিয়ামের প্রায় সব সুযোগ-সুবিধা উপলব্ধ রয়েছে।   উল্লেখযোগ্য আয়োজন    খেলাধুলা    ২৯ নভেম্বর, ২০১৬ঃ বাংলাদেশ ক্রিকেট বোর্ড এই স্টেডিয়ামে অনূর্ধ্ব-১৮ ইয়ং টাইগার্স ক্রিকেট টুর্নামেন্টের আঞ্চলিক প্রতিযোগিতা আয়োজন করে। ডিসেম্বর, ২০১৬ঃ জাতীয় ক্রীড়া পরিষদের (এনএসসি) ও বাংলদেশ আর্চারী ফেডারেশনের উদ্যোগে এই ভেন্যুতে তীরন্দাজ বাছাই প্রতিযোগিতা হয়েছিল। ৬-২৮, অক্টোবর, ২০১৭ঃ এই স্টেডিয়ামে ২২ দিন ব্যাপী জেলা প্রশাসক গোল্ডকাপ টুর্নামেন্ট অনুষ্ঠিত হয়। এই প্রতিযোগিতায় ১৬ দলের মধ্যে চুয়াডাঙ্গা জেলা দল চ্যাম্পিয়ন হয়।   কনসার্ট   ১৬ অক্টোবর, ২০১৮ঃ এই ভেন্যুতে 'অপ্রতিরোধ্য অভিযাত্রায় বাংলাদেশ' শিরোনামে প্রখ্যাত শিল্পী জেমস, দলছুট ব্যান্ডের অংশগ্রহণে একটি কনসার্ট আয়োজিত হয়।   ধারণ ক্ষমতা  স্টেডিয়ামের গ্যালারীর মোট দর্শক ধারণ ক্ষমতা ১২ হাজার। তবে চুয়াডাঙ্গা জেলা প্রশাসক গোল্ডকাপ ফুটবল টুর্নামেন্টের একটি কোয়ার্টার ফাইনাল খেলায় মাঠে ২৫ হাজারের বেশি দর্শক উপস্থিত ছিল, এই খেলার দিন গ্যালারীতে জায়গা না হওয়ায় দর্শকরা গ্যালারি ছাড়াও মাঠে ঢুকে খেলা দেখে।   সমস্যা  স্টেডিয়ামটির রক্ষনাবেক্ষণ করার জন্য কোন বরাদ্দ ও লোকবল না থাকায় ব্যবহারের অযোগ্য হয়ে যাওয়ার আশঙ্কা রয়েছে। ইতোমধ্যে স্টেডিয়ামের প্যাভিলিয়ন ও গ্যালারির দেয়ালে ফাটল দেখা দিয়েছে। গ্যালারির এক অংশের মাটি সরে গিয়ে সে এলাকায় ঝুঁকি তৈরি হয়েছে।   আরও দেখুন  বাংলাদেশের স্টেডিয়ামের তালিকা  বাংলাদেশের ক্রিকেট মাঠের তালিকা চুয়াডাঙ্গা পুরাতন স্টেডিয়াম  তথ্যসূত্র   বহিঃসংযোগ  চুয়াডাঙ্গা ক্রীড়া সংস্থা   বিষয়শ্রেণী:বাংলাদেশের ক্রিকেট মাঠ বিষয়শ্রেণী:বাংলাদেশের ফুটবল মাঠ বিষয়শ্রেণী:বাংলাদেশের স্টেডিয়াম বিষয়শ্রেণী:চুয়াডাঙ্গা জেলা বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:চুয়াডাঙ্গার ক্রীড়া অনুষ্ঠানস্থল
পশ্চিমবঙ্গের বিদ্যুৎ বিভাগ হল বাংলা সরকারের একটি মন্ত্রণালয়।Official Departmental Website of the Ministry of Home Affairs  Government of West Bengal (2011-05-25) এটি একটি মন্ত্রণালয় যা প্রধানত রাজ্যে বিদ্যুতের চাহিদা পূরণের জন্য দায়ী। উৎপাদন ক্ষমতা বৃদ্ধির সাথে সাথে বিশেষ করে গ্রাম বাংলায় ট্রান্সমিশন ও ডিস্ট্রিবিউশন নেটওয়ার্ক শক্তিশালী করার ওপরও জোর দিচ্ছে। রাজ্যব্যাপী কভারেজ সহ একটি অত্যাধুনিক স্যাটেলাইট কমিউনিকেশন নেটওয়ার্কের উন্নয়ন ইতিমধ্যেই বিভিন্ন ম্যানেজমেন্ট ইনফরমেশন সিস্টেমের আধুনিকীকরণের জন্য হাতে নেওয়া হয়েছে যার ফলে রাজ্যের বিভিন্ন ইউটিলিটিগুলির দ্বারা ভোক্তা পরিষেবার উন্নতি হবে।   মন্ত্রকীয় দল   মন্ত্রিপরিষদ দলের নেতৃত্বে রয়েছেন বিদ্যুৎ মন্ত্রী, যাকে প্রতিমন্ত্রীরা সমর্থন করতে পারেন বা নাও করতে পারেন। বেসামরিক কর্মচারীদের তাদের মন্ত্রীদের অফিস ও মন্ত্রণালয় পরিচালনার দায়িত্ব দেওয়া হয়।   তথ্যসূত্র   বিষয়শ্রেণী:পশ্চিমবঙ্গ সরকারের বিভাগ বিষয়শ্রেণী:পশ্চিমবঙ্গ সরকার
ওয়ান নাইট অনলি একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://www.cagematch.net/?id=1&nr=3724 এই অনুষ্ঠানটি ১৯৯৭ সালের ২০শে সেপ্টেম্বর তারিখে ইংল্যান্ডের বার্মিংহ্যামের এনইসি এরিনায় অনুষ্ঠিত হয়েছে।  এই অনুষ্ঠানে সর্বমোট আটটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে শন মাইকেলস ডাব্লিউডাব্লিউএফ ইউরোপীয় চ্যাম্পিয়নশিপ ম্যাচে দ্য ব্রিটিশ বুলডগকে পরাজিত করেছে। অন্যান্য শীর্ষস্থানীয় ম্যাচে, ব্রেট হার্ট ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে দি আন্ডারটেকারকে এবং একক ম্যাচে ভ্যাডার ওয়েন হার্টকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি ১৯৯৭ সালের এই অনুষ্ঠানটি ওয়ান নাইট অনলি কালানুক্রমিকের প্রথম অনুষ্ঠান ছিল, যা ২০শে সেপ্টেম্বর তারিখে ইংল্যান্ডের বার্মিংহ্যামের এনইসি এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  ওয়ান নাইট অনলি বিষয়শ্রেণী:সেপ্টেম্বর ১৯৯৭-এ ইংল্যান্ডে ঘটনা বিষয়শ্রেণী:বার্মিংহ্যামে পেশাদার কুস্তি
রুয়ান্ডা জাতীয় ফুটবল দল () হচ্ছে আন্তর্জাতিক ফুটবলে রুয়ান্ডার প্রতিনিধিত্বকারী পুরুষদের জাতীয় দল, যার সকল কার্যক্রম রুয়ান্ডার ফুটবলের সর্বোচ্চ নিয়ন্ত্রক সংস্থা রুয়ান্ডা ফুটবল ফেডারেশন দ্বারা নিয়ন্ত্রিত হয়। এই দলটি ১৯৭৮ সাল হতে ফুটবলের সর্বোচ্চ সংস্থা ফিফার এবং ১৯৭৬ সাল হতে তাদের আঞ্চলিক সংস্থা আফ্রিকান ফুটবল কনফেডারেশনের সদস্য হিসেবে রয়েছে। ১৯৭৬ সালের ২৯শে জুন তারিখে, রুয়ান্ডা প্রথমবারের মতো আন্তর্জাতিক খেলায় অংশগ্রহণ করেছে; গ্যাবনের লিব্রেভিলে অনুষ্ঠিত উক্ত ম্যাচে রুয়ান্ডা বুরুন্ডির কাছে ৬–২ গোলের ব্যবধানে পরাজিত হয়েছে।  ৩০,০০০ ধারণক্ষমতাবিশিষ্ট আমাহোরো স্টেডিয়ামে ইভুবি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় রুয়ান্ডার রাজধানী কিগালিতে অবস্থিত। বর্তমানে এই দলের ম্যানেজারের দায়িত্ব পালন করছেন ভিনসেন্ট মাশামি এবং অধিনায়কের দায়িত্ব পালন করছেন আক্রমণভাগের খেলোয়াড় জ্যাক তুয়িসেঙ্গে।  রুয়ান্ডা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, আফ্রিকা কাপ অফ নেশন্সে রুয়ান্ডা এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করতে সক্ষম হয়েছে।  হারুমা নিয়নজিমা, এরিক এনদায়িশিমিয়ে, দেসিরে এমবোনাবুকিয়া, জ্যাক তুয়িসেঙ্গে এবং অলিভিয়ে কারেকেজির মতো খেলোয়াড়গণ রুয়ান্ডার জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৫ সালের মার্চ মাসে প্রকাশিত র‌্যাঙ্কিংয়ে রুয়ান্ডা তাদের ইতিহাসে সর্বোচ্চ অবস্থান (৬৪তম) অর্জন করে এবং ১৯৯৯ সালের জুলাই মাসে প্রকাশিত র‌্যাঙ্কিংয়ে তারা ১৭৮তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে রুয়ান্ডার সর্বোচ্চ অবস্থান হচ্ছে ৯৫তম (যা তারা ২০০৮ সালে অর্জন করেছিল) এবং সর্বনিম্ন অবস্থান হচ্ছে ১৫০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০  প্রত্যাহার  প্রত্যাহার  ১৯৯৪  অংশগ্রহণ করেনি  অংশগ্রহণ করেনি  ১৯৯৮  উত্তীর্ণ হয়নি  ২  ০  ০  ২  ১  ৫   ২০০২  ২  ০  ১  ১  ২  ৪  ২০০৬  ১২  ২  ৩  ৭  ১০  ১৭  ২০১০  ১০  ৩  ২  ৫  ৮  ১১  ২০১৪  ৮  ১  ৩  ৪  ৭  ১৩  ২০১৮  ২  ০  ০  ২  ১  ৪  ২০২২  অনির্ধারিত  অনির্ধারিত মোট   ০/২১   ৩৬  ৬  ৯  ২১  ২৯  ৫৪  তথ্যসূত্র  বহিঃসংযোগ     ফিফা-এ রুয়ান্ডা জাতীয় ফুটবল দল    ক্যাফ-এ রুয়ান্ডা জাতীয় ফুটবল দল   বিষয়শ্রেণী:রুয়ান্ডা জাতীয় ফুটবল দল বিষয়শ্রেণী:আফ্রিকার জাতীয় ফুটবল দল
ইয়ান অবলাক (, ; জন্ম: ৭ জানুয়ারি ১৯৯৩) হলেন একজন স্লোভেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদ এবং স্লোভেনিয়া জাতীয় দলের হয়ে গোলরক্ষক হিসেবে খেলেন।  ২০০৮ সালে, অবলাক স্লোভেনিয়া অনূর্ধ্ব-১৫ দলের হয়ে স্লোভেনিয়ার বয়সভিত্তিক পর্যায়ে অভিষেক করেছিলেন। প্রায় চার বছর যাবত স্লোভেনিয়ার বয়সভিত্তিক দলের হয়ে খেলার পর, তিনি ২০১২ সালে স্লোভেনিয়ার হয়ে আন্তর্জাতিক পর্যায়ে অভিষেক করেছেন; স্লোভেনিয়ার জার্সি গায়ে তিনি এপর্যন্ত ৭৭ ম্যাচে অংশগ্রহণ করেছেন।  প্রারম্ভিক জীবন ইয়ান অবলাক ১৯৯৩ সালের ৭ই জানুয়ারি তারিখে স্লোভেনিয়ার শকোফিয়া লোকায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল অবলাক স্লোভেনিয়া অনূর্ধ্ব-১৫, স্লোভেনিয়া অনূর্ধ্ব-১৬, স্লোভেনিয়া অনূর্ধ্ব-২০ এবং স্লোভেনিয়া অনূর্ধ্ব-২১ দলের হয়ে খেলার মাধ্যমে স্লোভেনিয়ার প্রতিনিধিত্ব করেছেন। ২০০৮ সালে তিনি স্লোভেনিয়া অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল স্লোভেনিয়া  ২০১২  ১  ০ ২০১৩  ২  ০ ২০১৪  ১  ০ ২০১৫  ২  ০ ২০১৬  ৬  ০ ২০১৭  ৬  ০ ২০১৯  ১০  ০ ২০২০  ৫  ০ ২০২১  ১১  ০ ২০২২  ১০  ০ ২০২৩  ৮  ০ ২০২৪  ১২  ০ ২০২৫  ৩  ০ সর্বমোট  ৭৭  ০  তথ্যসূত্র  বহিঃসংযোগ                       বিষয়শ্রেণী:জীবিত ব্যক্তি বিষয়শ্রেণী:১৯৯৩-এ জন্ম বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্টস ক্লাব বেইরা-মারের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:স্পোর্ট লিসবোয়া বেনফিকা বি-এর খেলোয়াড় বিষয়শ্রেণী:ইউনিয়াও দেস্পোর্তিভা লেইরিয়ার খেলোয়াড় বিষয়শ্রেণী:স্পোর্টিং ক্লাব ওলিয়ানেন্সের খেলোয়াড় বিষয়শ্রেণী:রিও আভে ফুটবল ক্লাবের খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:স্পেনে প্রবাসী ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:স্লোভেনীয় ফুটবলার বিষয়শ্রেণী:স্লোভেনিয়ার আন্তর্জাতিক যুব ফুটবলার বিষয়শ্রেণী:স্লোভেনিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:স্লোভেনিয়ার আন্তর্জাতিক ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:পুরুষ ফুটবল গোলরক্ষক
অন্তর্জাল ২০২২ সালের রহস্যময় নাট্য ভারতীয় বাংলা চলচ্চিত্র। ছবির চিত্রনাট্য লিখেছেন অনুভব ঘোষ এবং পরিচালনা করেছেন প্রর্জুন মজুমদার। ছবিটি পান্ডে মোশন পিকচার্সের ব্যানারে প্রযোজনা করেছেন মুকেশ পান্ডে। এতে মুখ্য চরিত্রে অভিনয় করেছেন বনি সেনগুপ্ত এবং কৌশানি মুখোপাধ্যায়।   অভিনয়ে   বনি সেনগুপ্ত – অপূর্ব  কৌশানী মুখোপাধ্যায় – লাহারি  প্রান্তিক বন্দ্যোপাধ্যায়  অভিনন্দন চট্টোপাধ্যায়  তৃপর্ণা বর্ধন  সৌমাল্য দত্ত  স্বাধীন পাণ্ডে   মুক্তি  চলচ্চিত্রটি ২০২২ সালের ২৯শে জুলাই প্রেক্ষাগৃহে মুক্তি পায়।   তথ্যসূত্র    বহিঃসংযোগ      বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় রহস্য চলচ্চিত্র
আখাউড়া উত্তর বাংলাদেশের ব্রাহ্মণবাড়িয়া জেলার অন্তর্গত আখাউড়া উপজেলার একটি ইউনিয়ন।   আয়তন  আখাউড়া উত্তর ইউনিয়নের আয়তন ২,২৩৩ একর (৯.০৪ বর্গ কিলোমিটার)।  জনসংখ্যার উপাত্ত  ২০১১ সালের আদমশুমারি অনুযায়ী আখাউড়া উত্তর ইউনিয়নের মোট জনসংখ্যা ১১,৯৫১ জন। এর মধ্যে পুরুষ ৫,৭৪৭ জন এবং মহিলা ৬,২০৪ জন। মোট পরিবার ২,২৫৬টি। জনসংখ্যার ঘনত্ব প্রতি বর্গ কিলোমিটারে প্রায় ১,৩২৩ জন।  ইতিহাস  আগে আখাউড়া উত্তর ইউনিয়ন পরিষদটি ইউনিয়ন বোর্ড ছিল। পরবর্তীতে এ ইউনিয়ন পরিষদে নির্বাচিত পরিষদ গঠিত হয়। ১২/১২/১৯৯৯ সালে এই ইউনিয়নের একটি বড় অংশ নিয়ে আখাউড়া পৌরসভা গঠিত হয়।   অবস্থান ও সীমানা  আখাউড়া উপজেলার সর্ব-উত্তরে আখাউড়া উত্তর ইউনিয়নের অবস্থান। এ ইউনিয়নের দক্ষিণে আখাউড়া দক্ষিণ ইউনিয়ন ও আখাউড়া পৌরসভা; পশ্চিমে আখাউড়া পৌরসভা, ব্রাহ্মণবাড়িয়া সদর উপজেলার বাসুদেব ইউনিয়ন ও মাছিহাতা ইউনিয়ন; উত্তরে বিজয়নগর উপজেলার সিংগারবিল ইউনিয়ন এবং পূর্বে ভারতের ত্রিপুরা প্রদেশ অবস্থিত।   প্রশাসনিক কাঠামো  আখাউড়া উত্তর ইউনিয়ন আখাউড়া উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আখাউড়া থানার আওতাধীন। এটি জাতীয় সংসদের ২৪৬নং নির্বাচনী এলাকা ব্রাহ্মণবাড়িয়া-৪ এর অংশ। এ ইউনিয়নের গ্রামগুলো হল:  আমোদাবাদ  আমোদাবাদ পশ্চিম  রাজাপুর  রামধননগর  রামধননগর পশ্চিম  করুয়াতলী পূর্ব  করুয়াতলী পশ্চিম  আজমপুর  চাঁনপুর  আনোয়ারপুর  কল্যাণপুর  খালাজুড়া   শিক্ষা ব্যবস্থা  ২০১১ সালের আদমশুমারি অনুযায়ী আখাউড়া উত্তর ইউনিয়নের সাক্ষরতার হার ৫৫.৭%।  শিক্ষা প্রতিষ্ঠান    মাধ্যমিক বিদ্যালয় : ১টি  (আমোদাবাদ আলহাজ্ব শাহ আলম উচ্চ বিদ্যালয়)   প্রাথমিক বিদ্যালয় : ৬টি  মাদ্রাসা : ৪টি   যোগাযোগ ব্যবস্থা  আখাউড়া উত্তর ইউনিয়নে যাতায়াতের মাধ্যম হচ্ছে রেলপথ, সড়কপথ ও নৌপথ। সব ধরনের যানবাহননে যোগাযোগ করা যায়। আখাউড়া উত্তর ইউনিয়নে একটি রেলওয়ে স্টেশন রয়েছে,নাম আজমপুর রেলওয়ে স্টেশন।   খাল ও নদী  আখাউড়া উত্তর ইউনিয়নে প্রবাহিত হয়েছে তিতাস নদী। এছাড়াও এ ইউনিয়নে খালও রয়েছে।   হাট-বাজার  আখাউড়া উত্তর ইউনিয়নে অনেক হাটবাজার রয়েছে। এর মধ্যে আজমপুর বাজার উল্লেখযোগ্য।   দর্শনীয় স্থান   আজমপুর রেলওয়ে স্টেশন  তিতাস নদী  আম বাগান  কাঁঠাল বাগান  লিচু বাগান  পেঁয়ারা বাগান  জাম বাগান   উল্লেখযোগ্য ব্যক্তি  বীরউত্তম শহীদ সাফিল মিয়া   জনপ্রতিনিধি   বর্তমান চেয়ারম্যান: মো. শাহজাহান চেয়ারম্যানগণের তালিকা  +ক্রম নংচেয়ারম্যানের নাম মেয়াদ০১জনাব আলহাজ্ব এম.এ. তাহের১৯৬০-১৯৭৭০২জনাব দেওয়ান খা খাদেম১৯৭৭-১৯৮৪০৩জনাব সহিদুল হক ভুইয়া১৯৮৪-১৯৮৮০৪জনাব মাইনুল ইসলাম১৯৮৮-১৯৯২০৫জনাব সহিদুল হক ভুইয়া১৯৯২-১৯৯৮০৬জনাব মাইনুল ইসলাম১৯৯৮-২০০৩০৭জনাব আবুল কাসেম২০০৩-২০১১০৮জনাব মোঃ হান্নান ভূঁইয়া ২০১১-২০২১০৯মো. শাহাজাহান২০২১-বর্তমান  আরও দেখুন   আখাউড়া উপজেলা  আখাউড়া থানা  ব্রাহ্মণবাড়িয়া জেলা  তথ্যসূত্র    বহিঃসংযোগ   বিষয়শ্রেণী:আখাউড়া উপজেলার ইউনিয়ন
মার্কিন মনোবিদ্যা সমিতি বা আমেরিকান সাইকোলজিকাল অ্যাসোসিয়েশন (এপিএ) হল যুক্তরাষ্ট্র ও কানাডার মনোবিদদের বৃহত্তম বৈজ্ঞানিক ও পেশাদার সংস্থা। বিজ্ঞানী, শিক্ষক, চিকিৎসক, উপদেষ্টা এবং ছাত্র মিলিয়ে প্রায় ১,৩৪,০০০ জন সদস্যবিশিষ্ট এই সংস্থা বিশ্বেরও বৃহত্তম মনোবিদ-সংগঠন। এপিএর বার্ষিক বাজেট প্রায় সাড়ে ১১ কোটি মার্কিন ডলার। এর ৫৪ টি শাখা আছে। এই শাখাগুলো মনোবিদ্যার অন্তর্গত বিভিন্ন উপ-বিষয়ের উপর দক্ষতার ভিত্তিতে কর্মবিভাজন করে থাকে।  তথ্যসূত্র  বিষয়শ্রেণী:মার্কিন সংস্থা বিষয়শ্রেণী:চিকিৎসাবিজ্ঞান বিষয়শ্রেণী:মনোবিজ্ঞান বিষয়শ্রেণী:শিক্ষায়তনিক প্রকাশনা কোম্পানি
লালন পাসওয়ান একজন ভারতীয় রাজনীতিবিদ। তিনি জনতা দলের (ইউনাইটেড)-এর সদস্য হিসাবে ফেব্রুয়ারি ২০০৫ এবং অক্টোবর ২০০৫ সালে বিহারের চেনারি আসন থেকে বিহার বিধানসভায় নির্বাচিত হয়েছিলেন। তিনি আবারও ২০১৫ বিহার বিধানসভা নির্বাচনের রাষ্ট্রীয় লোক সমতা পার্টির সদস্য হিসাবে নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:সমতা পার্টির রাজনীতিবিদ বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রোহতাস জেলার ব্যক্তি বিষয়শ্রেণী:বিহার বিধানসভার সদস্য ২০১৫-২০২০ বিষয়শ্রেণী:বিহার বিধানসভার সদস্য ২০২০-২০২৫